Document ID: 31991L0383

Reference:
EUR-Lex - 31991L0383 - ET
Tähtis õiguslik teade
|
31991L0383
Euroopa Liidu Teataja L 206 , 29/07/1991 Lk 0019 - 0021 Soomekeelne eriväljaanne: Peatükk 5 Köide 5 Lk 0063  Rootsikeelne eriväljaanne: Peatükk 5 Köide 5 Lk 0063
Nõukogu direktiiv,25. juuni 1991,millega täiendatakse meetmeid tähtajalise või ajutise töösuhtega töötajate tööohutuse ja töötervishoiu parandamise soodustamiseks(91/383/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 118a,võttes arvesse komisjoni ettepanekut, [1]koostöös Euroopa Parlamendiga, [2]võttes arvesse majandus- ja sotsiaalkomitee arvamust [3]ning arvestades, et:asutamislepingu artiklis 118a on sätestatud, et nõukogu võtab direktiividega vastu miinimumnõuded, et eelkõige töökeskkonna parandamisega tagada töötajate ohutuse ja tervise parem kaitse;vastavalt nimetatud artiklile tuleb direktiivides hoiduda niisuguste haldus-, finants- ja õiguslike piirangute kehtestamisest, mis pidurdaksid väikeste ja keskmise suurusega ettevõtete asutamist ja arengut;tunduvalt on suurenenud selliste töösuhtevormide kasutamine nagu tähtajaline või ajutine töösuhe;uuringud on näidanud, et teatavates valdkondades on tähtajalise või ajutise töösuhtega töötajate tööõnnetuse või kutsehaiguse risk üldiselt suurem kui muudel töötajatel;suurem risk teatavates valdkondades on osaliselt seotud uute töötajate ettevõttesse integreerimise teatavate eriviisidega; kõnealust riski saab vähendada piisava teavitamise ja väljaõppe abil töösuhte algusest alates;töötajate tervist ja ohutust käsitlevad direktiivid, eelkõige nõukogu 12. juuni 1989. aasta direktiiv 89/391/EMÜ töötajate tööohutuse ja töötervishoiu parandamist soodustavate meetmete kehtestamise kohta, [4] sisaldavad sätteid, mille eesmärk on üldiselt parandada töötajate ohutust ja tervist;tähtajalise või ajutise töösuhtega töötajate eriolukord ning riski laad, millega nad teatavates valdkondades kokku puutuvad, nõuavad lisaks erieeskirjade koostamist, eelkõige asjaomaste töötajate teavitamise, väljaõppe ja tervisekontrolli kohta;käesolev direktiiv on konkreetne samm siseturu sotsiaalse ulatuse väljaarendamisel,ON VASTU VÕTNUD KÄESOLEVA DIREKTIIVI:I JAGUREGULEERIMISALA JA EESMÄRKArtikkel 1ReguleerimisalaKäesolevat direktiivi kohaldatakse järgmiste töösuhete suhtes:1. töösuhted, mida reguleeritakse vahetult tööandja ja töötaja vahel sõlmitud tähtajalise töölepinguga, kusjuures lepingu lõpetamine on määratud objektiivsete tingimustega, näiteks: konkreetse kuupäeva saabumine, konkreetse ülesande lõpetamine või konkreetse sündmuse toimumine;2. ajutised töösuhted, kus tööandjaks on ajutist tööjõudu vahendav ettevõte ning töötaja on võetud tööle tema teenuseid kasutava ettevõtte ja/või asutuse jaoks ja kontrollimisel.Artikkel 2Eesmärk1. Käesoleva direktiivi eesmärk on tagada, et artiklis 1 nimetatud töösuhtega töötajatele kindlustatakse töötervishoiu ja tööohutuse alal samasugune kaitse nagu tema teenuseid kasutava ettevõtte ja/või asutuse muudele töötajatele.2. Artiklis 1 nimetatud töösuhe ei õigusta erikohtlemist töötingimuste ega tööohutuse ja töötervishoiu alal, eelkõige seoses juurdepääsuga isikukaitsevahenditele.3. Direktiivi 89/391/EMÜ ja üksikdirektiive artikli 16 lõike 1 tähenduses kohaldatakse artiklis 1 nimetatud töösuhtega töötajate suhtes täies ulatuses, ilma et see piiraks käesolevas direktiivis ettenähtud rangemate ja/või erisätete kohaldamist.II JAGUÜLDSÄTTEDArtikkel 3Töötajate teavitamineIlma et see piiraks direktiivi 89/391/EMÜ artikli 10 kohaldamist, võtavad liikmesriigid vastu vajalikud meetmed tagamaks, et:1. enne kui artiklis 1 nimetatud töösuhtega töötaja tööle asub, informeerib tema teenuseid kasutav ettevõte ja/või asutus teda riskidest, millega ta kokku puutub;2. see teave:- hõlmab eelkõige erilisi kutsekvalifikatsiooni- või kutseoskusnõudeid või siseriiklikes õigusaktides määratletud erilist tervisekontrolli,- toob selgesti esile siseriiklikes õigusaktides määratletud suuremad eririskid, mis võivad tööga kaasneda.Artikkel 4Töötajate väljaõpeIlma et see piiraks direktiivi 89/391/EMÜ artikli 12 kohaldamist, võtavad liikmesriigid vajalikud meetmed tagamaks, et iga töötaja saab artiklis 3 nimetatud juhtudel konkreetse töö iseloomule vastava piisava väljaõppe, kusjuures võetakse arvesse töötaja kvalifikatsiooni ja kogemusi.Artikkel 5Töötajate teenuste kasutamine ja tervisekontroll1. Liikmesriigid võivad keelata artiklis 1 nimetatud ajutise töösuhtega töötajate kasutamise teatavatel siseriiklikes õigusaktides määratletud töödel, mis võiksid kujutada eriti suurt riski töötajate ohutusele või tervisele, ning esmajoones teatavatel töödel, mille puhul on vaja siseriiklikes õigusaktides määratletud erilist tervisekontrolli.2. Liikmesriigid, kes ei kasuta lõikes 1 nimetatud võimalust, võtavad vajalikud meetmed tagamaks, et artiklis 1 nimetatud töösuhtega töötajatele, keda kasutatakse siseriiklikes õigusaktides määratletud erilist tervisekontrolli vajavatel töödel, kindlustatakse asjakohane eriline tervisekontroll, ilma et see piiraks direktiivi 89/391/EMÜ artikli 14 kohaldamist.3. Liikmesriikidel on õigus ette näha, et lõikes 2 nimetatud asjakohane eriline tervisekontroll jätkub ka pärast töösuhte lõpetamist asjaomase töötajaga.Artikkel 6Kaitse- ja ennetusmeetmedLiikmesriigid võtavad vajalikud meetmed tagamaks, et töötajatele, asutustele või isikutele, kes direktiivi 89/391/EMÜ artikli 7 kohaselt peavad võtma töökeskkonnariskide vastaseid kaitse- või ennetusmeetmeid, tehakse teatavaks artiklis 1 nimetatud ajutise töösuhtega töötajate töölevõtmine, niivõrd kuivõrd see on vajalik selleks, et kõnealused töötajad, asutused või isikud saaksid võtta kaitse- ja ennetusmeetmeid kõigi ettevõtte ja/või asutuse töötajate suhtes.III JAGUERISÄTTEDArtikkel 7Ajutised töösuhted: teaveIlma et see piiraks artikli 3 kohaldamist, võtavad liikmesriigid vajalikud meetmed tagamaks, et:1. enne artikli 1 lõikes 2 nimetatud ajutiste töötajate töölevõtmist esitab nende teenuseid kasutav ettevõte ja/või asutus ajutist tööjõudu vahendavale ettevõttele muu hulgas täpsustused kutsekvalifikatsiooni nõuete ja tehtava töö eripära kohta;2. ajutist tööjõudu vahendav ettevõte teeb kõik kõnealused asjaolud teatavaks asjaomastele töötajatele.Liikmesriigid võivad ette näha, et üksikasjalikud andmed, mille töötaja teenuseid kasutav ettevõte ja/või asutus esitab ajutist tööjõudu vahendavale ettevõttele esimese lõigu punkti 1 kohaselt, kantakse töölepingusse.Artikkel 8Ajutised töösuhted: vastutusLiikmesriigid võtavad vajalikud meetmed tagamaks, et:1. ilma et see piiraks ajutist tööjõudu vahendava ettevõtte siseriiklikes õigusaktides sätestatud vastutust, vastutab töösuhte ajal töötingimuste eest töötaja teenuseid kasutav ettevõte ja/või asutus;2. punkti 1 kohaldamisel piirduvad töötingimused tööohutuse, tööhügieeni ja töötervishoiu tingimustega.IV JAGUMUUD SÄTTEDArtikkel 9Soodsamad sättedKäesoleva direktiivi kohaldamine ei piira artiklis 1 nimetatud ajutise töösuhtega töötajate ohutuse ja tervise kaitseks soodsamate olemasolevate või tulevaste siseriiklike või ühenduse sätete kohaldamist.Artikkel 10Lõppsätted1. Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 31. detsembriks 1992. Liikmesriigid teatavad nendest viivitamata komisjonile.Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud või vastuvõetavate siseriiklike õigusnormide teksti.3. Liikmesriigid esitavad komisjonile iga viie aasta järel aruande käesoleva direktiivi tegeliku rakendamise kohta, osutades töötajate ja tööandjate arvamusele.Komisjon edastab selle aruande Euroopa Parlamendile, nõukogule, majandus- ja sotsiaalkomiteele ning tööohutuse, tööhügieeni ja töötervishoiu nõuandekomiteele.4. Komisjon esitab Euroopa Parlamendile, nõukogule ning majandus- ja sotsiaalkomiteele korrapäraselt aruande käesoleva direktiivi rakendamise kohta, võttes nõuetekohaselt arvesse lõikeid 1, 2 ja 3.Artikkel 11Käesolev direktiiv on adresseeritud liikmesriikidele.Luxembourg, 25. juuni 1991Nõukogu nimeleesistujaJ.-C. Juncker[1] EÜT C 224, 8.9.1990, lk 4.[2] 20. novembri 1990. aasta arvamus (Euroopa Ühenduste Teatajas seni avaldamata) ja EÜT C 158, 17.6.1991.[3] EÜT C 332, 31.12.1990, lk 167.[4] EÜT L 183, 29.6.1989, lk 1.--------------------------------------------------

Summary:
Ajutiste töötajate töötervishoid ja tööohutus
Ajutiste töötajate töötervishoid ja tööohutus
KOKKUVÕTE:
nõukogu 25. juuni 1991. aasta direktiiv 91/383/EMÜ, millega täiendatakse meetmeid ajutiste töötajate tööohutuse ja töötervishoiu parandamiseks
MIS ON DIREKTIIVI EESMÄRK?
              
Direktiivi eesmärk on tagada, et ELi riikides kehtestatakse õigusaktid ajutise* või tähtajalise* töölepinguga töötajate töötervishoiu ja tööohutuse parandamiseks ja selle kooskõlla viimiseks muude töötajate kaitsega.
PÕHIPUNKTID
Nõukogu direktiiv 89/391/EMÜ töötajate töötervishoiu ja tööohutuse kohta kehtib samavõrd ka ajutistele töötajatele*. Käesolev direktiiv täiendab seda järgmiste sätetega.
Teavitamine ja väljaõpe
Enne tööle asumist tuleb ajutisi töötajaid teavitada tööga seotud riskidest ning eelkõige erilistest kutsekvalifikatsiooni- või kutseoskusnõuetest või vajalikust erilisest tervisekontrollist.
Iga töötaja peab saama konkreetse töö iseloomule vastava piisava väljaõppe, kusjuures võetakse arvesse töötaja kvalifikatsiooni ja kogemusi.
Eriline tervisekontroll
ELi riigid võivad keelata ajutiste töötajate kasutamise teatavatel töödel, mis võiksid olla eriti ohtlikud ajutiste töötajate ohutusele või tervisele või mille puhul on vaja erilist tervisekontrolli. Kui ajutisi töötajaid kasutatakse sellistel töödel, peab tööandja pakkuma asjakohast erilist tervisekontrolli, mis võib vajadusel jätkuda ka pärast töösuhte lõpetamist.
Tervishoiu- ja ohutusmeetmed
Organisatsioonisiseseid tervishoiu- ja ohutusmeetmete eest vastutavaid üksusi tuleb teavitada kõigi ajutiste töötajate töölevõtmisest.
Tööjõudu vahendavad ettevõtted ja agentuurid
Kui ajutiste töötajate töölevõtmist vahendab agentuur või muu tööjõudu vahendav ettevõte, tuleb teda teavitada kutsekvalifikatsiooni nõuetest ja tehtava töö eripäradest ning see teave tuleb edastada asjaomastele töötajatele. Nimetatud teave võidakse kanda töölepingusse.
Ajutise töötaja teenuseid kasutav organisatsioon vastutab siiski töötingimuste eest seoses tööohutuse, tööhügieeni ja töötervishoiuga.
ELi riikide kohustused
ELi riigid peavad esitama Euroopa Komisjonile iga viie aasta järel aruande käesoleva direktiivi rakendamise kohta, osutades töötajate ja tööandjate arvamusele.
MIS AJAST DIREKTIIVI KOHALDATAKSE?
              
Direktiivi kohaldatakse 15. juulist 1991. ELi riigid pidid selle oma siseriiklikesse õigusaktidesse üle võtma 31. detsembriks 1992.
TAUST
              
Lisateave:
Töötingimused – tähtajalise või ajutise töösuhtega töötajate tööohutus ja töötervishoid (Euroopa Komisjoni veebileht)
Direktiiv 91/383/EMÜ – tähtajaline või ajutine töösuhe (Euroopa Tööohutuse ja Töötervishoiu Agentuuri veebileht)
Kokkuvõte nõukogu direktiivist 89/391/EMÜ töötajate töötervishoiu ja tööohutuse parandamist soodustavate meetmete kehtestamise kohta
* PÕHIMÕISTED
              
Ajutine tööleping: tööleping ajutist tööjõudu vahendava ettevõtte (nt agentuuri) ja töötaja vahel tööülesande täitmise kohta organisatsioonis selle järelevalve all.
Tähtajaline (kindlaksmääratud tähtaja või kestusega) tööleping: konkreetse kestusega või kindlaksmääratud tööülesande täitmiseks otseselt tööandja ja töötaja vahel sõlmitud tööleping.
Ajutine töötaja: käesolevas kokkuvõttes selguse huvides kasutatud mõiste kahe eespool määratletud töölepingu alusel töötava isiku kohta.
PÕHIDOKUMENT
            
Nõukogu 25. juuni 1991. aasta direktiiv 91/383/EMÜ, millega täiendatakse meetmeid tähtajalise või ajutise töösuhtega töötajate tööohutuse ja töötervishoiu parandamise soodustamiseks (EÜT L 206, 29.7.1991, lk 19–21)
Direktiivi 91/383/EMÜ järjestikused muudatused on alusdokumenti lisatud. Käesoleval konsolideeritud versioonil on üksnes dokumenteeriv väärtus.
SEONDUVAD DOKUMENDID
            
Nõukogu 12. juuni 1989. aasta direktiiv 89/391/EMÜ töötajate töötervishoiu ja tööohutuse parandamist soodustavate meetmete kehtestamise kohta (EÜT L 183, 29.6.1989, lk 1–8)
Vt konsolideeritud versioon.
Viimati muudetud: 01.12.2016